CELEX: 62020CN0095
Language: hr
Date: 2020-02-25 00:00:00
Title: Predmet C-95/20: Zahtjev za prethodnu odluku koji je 25. veljače 2020. uputio Administrativen sad Varna (Bugarska). – „VARCHEV FINANS” EOOD/Komisia za finansov nadzor

25.5.2020   
            
            
               HR
            
            
               Službeni list Europske unije
            
            
               C 175/4
            
         
      Zahtjev za prethodnu odluku koji je 25. veljače 2020. uputio Administrativen sad Varna (Bugarska). – „VARCHEV FINANS” EOOD/Komisia za finansov nadzor
      (Predmet C-95/20)
      (2020/C 175/04)
      Jezik postupka: bugarski
      
         Sud koji je uputio zahtjev:
      
      Administrativen sad Varna
      
         Stranke glavnog postupka
      
      
         Žalitelj u kasacijskom postupku:„VARCHEV FINANS” EOOD
      
         Druga stranka u kasacijskom postupku: Komisia za finansov nadzor
      
         Prethodna pitanja
      
      
                  1.
               
               
                  Zahtijeva li članak 56. stavak 2. u vezi s člankom 72. stavkom 2. u vezi s Prilogom I. DELEGIRANOJ UREDBI KOMISIJE (EU) 2017/565 (1) od 25. travnja 2016. o dopuni Direktive 2014/65/EU Europskog parlamenta i Vijeća u vezi s organizacijskim zahtjevima i uvjetima poslovanja investicijskih društava te izrazima definiranima za potrebe te Direktive da
                  
                              —
                           
                           
                              investicijska društva vode (ažuriraju) zaseban jedinstveni registar (u obliku baze podataka) s evidencijom o procjenama primjerenosti i prikladnosti provedenima za svakog pojedinog klijenta sa sadržajem predviđenim u članku 25. stavku 2. i 3. Direktive 2014/65/EU i članku 50. DELEGIRANE UREDBE KOMISIJE (EU) od 25. travnja 2016.?
                              Ili je dovoljno ako investicijsko društvo ima gore navedene podatke i oni su priloženi evidenciji [na bugarskom doslovno: spis, dosje] određenog klijenta u skladu s člankom 25. stavkom 5. Direktive 2014/65/EU i ti su podaci pohranjeni tako da su nadležnom tijelu dostupni za buduće korištenje te da su ispunjeni uvjeti iz članka 72. stavka 1. Delegirane uredbe?
                           
                        
            
                  2.
               
               
                  Zahtijeva li članak 72. stavak 2. u vezi s Prilogom I. DELEGIRANOJ UREDBI KOMSIJE (EU) 2017/565 od 25. travnja 2016. o dopuni Direktive 2014/65/EU Europskog parlamenta i Vijeća u vezi s organizacijskim zahtjevima i uvjetima poslovanja investicijskih društava te izrazima definiranima za potrebe te Direktive da
                  
                              —
                           
                           
                              investicijska društva vode (ažuriraju) zaseban jedinstveni registar (u obliku baze podataka) s evidencijama o informacijama o troškovima i povezanim naknadama danim svakom klijentu sa sadržajem predviđenim u članku 45. DELEGIRANE UREDBE KOMISIJE (EU) 2017/565 od 25. travnja 2016.?
                              Ili je dovoljno ako investicijsko društvo ima gore navedene podatke i oni su priloženi evidenciji [na bugarskom doslovno: spis, dosje] određenog klijenta u skladu s člankom 25. stavkom 5. Direktive 2014/65/EU i ti su podaci pohranjeni tako da su nadležnom tijelu dostupni za buduće korištenje te da su ispunjeni uvjeti iz članka 72. stavka 1. Delegirane uredbe?
                           
                        
            
         (1)  SL 2017., L 87, str. 1. i ispravak SL 2017., L 246, str. 12.